इससे पहले इमरान खान की पार्टी ने घोषणा की थी कि बहुमत की सरकार के गठन के लिए बातचीत के जरिये निचले सदन में पर्याप्त सीटें हासिल कर ली गई हैं. कार्यवाहक कानून मंत्री अली जफर ने कहा, ‘मेरी और कार्यवाहक प्रधानमंत्री रिटायर्ड जस्टिस नसीरुल मुल्क की इच्छा है कि नए प्रधानमंत्री का शपथ ग्रहण 14 अगस्त को हो.’ नेशनल असेंबली के गठन के संभावित कार्यक्रम के बारे में मंत्री ने कहा, ‘पाकिस्तान निर्वाचन आयोग (ईसीपी) पहले से ही इसका हिस्सा है, क्योंकि यह तय तारीख पर प्रधानमंत्री के चुनाव को कराने के लिए जरूरी व्यवस्था करने में लगा हुआ था.’